Source: http://tampere.cloudnc.fi/fi-FI/Toimielimet/Yhdyskuntalautakunta/Kokous_2662018/Poikkeamishakemus_tilalle_Joensuu_837509(57968)
Timestamp: 2019-02-23 04:43:07+00:00
Document Index: 8679551

Matched Legal Cases: ['§ 147', '§ 135', '§ 136', '§ 138', '§ 139', 'kko ', '§ 140', '§ 141', '§ 142', '§ 143', '§ 144', '§ 145', '§ 146', '§ 148', '§ 149', '§ 150', '§ 151', '§ 152', '§ 153', '§ 154', '§ 155']

Poikkeamishakemus tilalle Joensuu 837-509-9-1, Peurannanranta 59, käyttötarkoituksen muutos | Tampere esityslistat ja pöytäkirjat
Poikkeamishakemus tilalle Joensuu 837-509-9-1, Peurannanranta 59, käyttötarkoituksen muutos
Yhdyskuntalautakunta, kokous 26.6.2018
§ 147 Poikkeamishakemus tilalle Joensuu 837-509-9-1, Peurannanranta 59, käyttötarkoituksen muutos
TRE:3655/10.03.01/2018
Haetaan loma-asunnon muuttamista vakituiseksi asunnoksi 2000 m2 suuruiselle tilalla Joensuu 837-509-9-1. Toimenpide on poikkeaminen rantayleiskaavasta ja rakennusjärjestyksestä, lomarakennuspaikan käyttötarkoituksen muutos asuinrakennuspaikaksi.
Alueella on voimassa ympäristöministeriön 28.2.1994 vahvistama Aitolahti-Teisko rantayleiskaava, jonka mukaan tila on osa loma-asuntoaluetta (RA). Rakennuspaikan käyttötarkoituksen muutos vaatii poikkeamista voimassa olevasta rantayleiskaavasta.
Kiinteistörekisterin mukaan rakennuspaikan pinta-ala on 2000 m2 ja se on rekisteröity 9.9.1970. Hakijat ovat 16.10.2017 päivätyn lainhuudon mukaan kiinteistön omistajia. Rakennuspaikan koko vaatii poikkeamista Tampereen kaupungin rakennusjärjestyksessä määrätystä rakennuspaikan 5000 m² vähimmäiskokovaatimuksesta. Jos rakentamisella ei vaikeuteta tulevaa asemakaavoitusta ja alueella on yhteinen vesihuoltojärjestely, rakennuspaikan pinta-ala voi olla pienempi, kuitenkin vähintään 2000 m2.
Hakija on kuullut rajanaapureita. Tampereen kaupunki omistaa tiloja haetun kiinteistön naapurissa. Kiinteistötoimi ei puolla hakemusta, koska yleiskaavassa kiinteistö on osoitettu omarantaiseksi loma-asuntopaikaksi. Naapurit tai muut osalliset eivät vastusta hanketta. Hakemuksesta on pyydetty ympäristönsuojelun lausunto. Ympäristönsuojelulla ei ole huomautettavaa hakemuksesta.
Maakuntavaltuuston 27.3.2017 hyväksymässä Pirkanmaan maakuntakaavassa tila sijoittuu maaseutualueelle sekä kasvutaajamien kehittämisvyöhykkeelle (kk6). Yksityiskohtaisemmassa suunnittelussa tulee erityistä huomiota kiinnittää liikennejärjestelyihin, erityisesti joukkoliikenteen mahdollistavaan yhdyskuntarakenteeseen, infrastruktuuriin, palvelujen saavutettavuuteen, toimiviin virkistysalueisiin sekä luonto-, maisema- ja kulttuuriympäristöarvojen turvaamiseen. Alueelle suuntautuvaa asuin- ja työpaikkarakentamista on ensisijaisesti ohjattava taajama-alueille ja kyliin.
Ympäristöministeriön 28.2.1994 vahvistamassa Aitolahti-Teisko rantayleiskaavassa tila on osa loma-asuntoaluetta (RA). Yhdelle rakennuspaikalle saa rakentaa loma-asunnon, jonka kerrosala saa olla enintään 80 m2 sekä saunarakennuksen ja talousrakennuksen, joiden kummankin kerrosala saa olla enintään 25 m2.
Lähimmät päivittäispalvelut sijaitsevat noin 4 km etäisyydellä Sorilassa (koulu) tai noin 6 km etäisyydellä Nurmissa (kauppa, koulu, päiväkoti). Paikallisbussi liikennöi muutaman kerran päivässä Pulesjärventien kautta Sorilaan ja edelleen Tampereen keskustaan.
Hakija on toimittanut Sisä-Suomen maistraatin Tampereen yksikön todistuksen kiinteistöllä aiemmin asuneista henkilöistä. Tilalla on asuttu pysyvästi vuosina 2011–2017, ja hakijan mukaan edelleen nykyisten omistajien toimesta. Maistraatti ei enää 23.9.2014 käyttöön otetun valtakunnallisesti yhtenäisen menettelytavan mukaisesti kirjaa hakijan ilmoituksen pohjalta vapaa-ajanasuntoa vakinaiseksi asuinpaikaksi.
Tampereen kaupunki on suhtautunut myönteisesti käyttötarkoituksen muutoksiin sellaisella lomarakennuspaikalla, joka on alun perin asumiskäyttöön rakennettu. Tämä on voitu todeta vertaamalla tilan rekisteröimisajankohtaa ja asumishistoriaa samaiselta ajalta. Rekolan emätilasta 9.9.1970 lohkotulle Joensuun tilalle on rakennettu alun perin loma-asunto 1970-luvun alussa. Rakennus purettiin, kun uusi rakennuslupa haettiin 88 m2 suuruiselle lomarakennukselle vuonna 2000 (rakennuslupa 00-0155-R). Tästä on myös maininta lupapäätöksessä. Kiinteistöä ei siis ole alun perin asumiskäyttöön rakennettu, eikä ko. tila ole historiansa aikana ollut vakituisen asumisen käytössä.
Pohjois-Tampereen alueelle on käynnistetty strategisen yleiskaavan laatiminen kaupunginvaltuustossa 18.12.2017 hyväksytyn yleiskaavoituksen työohjelman mukaisesti. Kaavan osallistumis- ja arviointisuunnitelma oli nähtävillä 8.3.–31.5.2018 välisen ajan. Kaavassa tullaan tutkimaan myös periaatteet lomarakennuspaikan käyttötarkoituksen muutoksiin koko Pohjois-Tampereen alueella.
Ottaen huomioon vireillä olevan yleiskaavatyön ja siinä ratkaistavat käyttötarkoitusmuutosperiaatteet sekä alun perin lomakäyttöön rakennetun rakennuspaikan voidaan katsoa, että tällä hetkellä haettu käyttötarkoituksen muutos aiheuttaa haittaa asemakaavoitukselle, yleiskaavoitukselle tai alueiden käytön muulle järjestämiselle. Käyttötarkoituksen muutos lomarakennuksesta vakituiseksi asunnoksi ei ole siten hyväksyttävissä.
Poikkeamishakemus koskien lupaa muuttaa loma-asunnon käyttötarkoitus vakituiseksi asunnoksi 2000 m2 suuruiselle tilalla Joensuu 837-509-9-1 hylätään. Poikkeamista rantayleiskaavasta ja rakennusjärjestyksen määräyksestä ei siten myönnetä.
Nuorisovaltuuston edustaja Joni Lehtinen poistui kokouksesta tämän asian käsittelyn aikana klo 16.48.
Liite Yla 26.06.2018 Asiakooste.pdf (pdf, 41 kt)
Liite Yla 26.06.2018 Karttaliitteet.pdf (pdf, 397 kt)
Kuuntele Liite Yla 26.06.2018 Asiakooste.pdf
Kuuntele Liite Yla 26.06.2018 Karttaliitteet.pdf
§ 135 Kokouksen laillisuus ja päätösvaltaisuus
§ 136 Läsnäolo- ja puheoikeuden myöntäminen
§ 138 Ajankohtaiset asiat
§ 139 Valtuustoaloite Nahkatehtaankadun sulkemiseksi läpiajoliikenteeltä - Mikko Leppälahti
§ 140 Valtuustoaloite Teerentien liikenneturvallisuuden parantamiseksi - Aila Dündar-Järvinen
§ 141 Rakennuskiellon määrääminen koskien Ala-Pispalan ja Tahmelan asemakaavojen nro 8450 ja 8451 uudistamista
§ 142 Oikaisuvaatimus rakennuttamisjohtajan päätökseen liukastumisesta Kauppakadun ja Näsilinnankadun risteyksessä
§ 143 Tampereen kaupungin meluntorjunnan toimintasuunnitelma 2018 - 2022
§ 144 Asemakaavan hyväksyminen, Haihara, Routamaankatu 4, asemakaava nro 8694
§ 145 Asemakaavan hyväksyminen, Huikas, Ali-Huikkaantie 20, asemakaava nro 8695
§ 146 Asemakaavan hyväksyminen, Niemi, Isoniemenkatu 24-26, asemakaava nro 8721
§ 148 Suunnittelutarvehakemus tilalle Gretanlehto 837-505-5-47, Nurmintie 210, käyttötarkoituksen muutos
§ 149 Viherpalveluohjelman Leikkipaikat 2012-2020 mukaiset leikkipaikkojen poistamiset vuonna 2018
§ 150 Tyvipuiston ja Tyvipuistikon yleissuunnitelma (Haukiluoma)
§ 151 Isokuusi III alueen katusuunnitelmat, Vuores
§ 152 Kadunpitopäätös Rantatunnelihankkeen aikana rakennetuista uusista kaduista Naistenlahdessa
§ 153 Kadunpitopäätös Vuolteentorista
§ 154 Tiedotusaineisto
§ 155 Viranhaltijoiden päätösten otto-oikeus